### Beslutninger

Sagens behandling blev udsat i byrådets møde den 21. juni 2023.

###

.

### Resume

Sundhedssystemet er en af støttepillerne i det danske velfærdssamfund. Et sundhedssystem, der igennem årtier har gjort, at vi lever længere, men hvor vi må konstatere, at det sker samtidig med, at en række udfordringer vokser frem.

For det første følger antallet af sunde leveår uden sygdom ikke med udviklingen i levetiden. Det betyder, at den voksende ældrebefolkning har flere år, hvor de ældre må leve med sygdom, som kræver pleje og behandling. Dobbeltheden i den demografiske udvikling betyder, at vi hverken har hænderne eller økonomien til at varetage det pres, der er på sundhedsvæsenet.

For det andet ser vi et skift i sygdomsbyrden over de næste 30 år, hvor de mentale lidelser, som angst, stress og mistrivsel, og neurologiske sygdomme, som alzheimers og demens, vokser. Dette kombineret med bl.a. for lidt fysisk aktivitet og forkert kost gør, at flere lever med en eller flere kroniske sygdomme.

Endelig er der – i historiens mest velstående øjeblik – en sammenhæng mellem, hvem du er, og hvilken slags sundhedsindsats du kan forvente at få. Den sociale ulighed i sundhed og skævvridningen har store menneskelige og samfundsmæssige omkostninger.

Omvendt er der også et sundhedspotentiale, der ikke udnyttes fuldt ud. Det er ikke bæredygtigt, i den tid vi lever i, med stadig stigende pres på arbejds- og sundhedssektoren, og hvor vi har brug for en sund og erhvervsaktiv befolkning.

Både årsager til og mulige løsninger på ovenstående udfordringer griber ind i rigtig mange faktorer og områder i kommunens velfærd, hvilket gør problemet vildt.

Byrådet bliver bedt om at godkende den foreløbige pro-blemforståelse for Sundhed (skal) ind i alt. På baggrund af problemforståelsen foreslås tre spor, der skal danne ramme om det videre arbejde. Byrådet bliver bedt om at godkende de tre spor og de første prøvehandlinger i spor 1 vedrørende fremtidens serviceniveau. Prøvehandlingerne vil efterfølgende blive konkretiseret og afsøgt i forhold til lovgivning.

### Beslutningspunkter

Det indstilles:

At 1) byrådet drøfter og godkender den nuværende pro-blemforståelse for Sundhed (skal) ind i alt.

At 2) byrådet drøfter, kvalificerer og godkender de 3 spor for det videre arbejde:

•Fremtidens service

[adresse] rammer for levevilkår

•Mindre social ulighed i sundhed

At 3) byrådet godkender de første prøvehandlinger i spor 1 vedrørende fremtidens service:

Al magt til civilsamfundet – Afprøvning af ”Opgaveudbud”, hvor flere aktører inviteres ind i et partnerskab for opgaveløsninger i et geografisk område.

Borgerdreven velfærd – Afprøvning af pårørende-kontrakter og omvendt visitation

Differentieret serviceniveau – Afprøvning af differentiering på genoptræningsplanerne

At 4) byrådet kvalificerer spor 2 og 3 og godkender, at mulighedsrummene og de første prøvehandlinger for de to spor præsenteres for byrådet i løbet af efteråret.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Patrick Karlsen: 10

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Sundhed og Omsorgs indstilling af 2. juni 2023.

I forbindelse med udvalgsdrøftelsen af ”anbefalinger fra det tidligere § 17.4-udvalg (sundhedsfremmeudvalg)” har Magistratsafdelingen for Sundhed og Omsorg udarbejdet et notat. Dette fremsendes til Magistraten.